आसनसोल : काजी नजरूल विश्वविद्यालय और विवाद एक-दूसरे के पर्याय बनते जा रहे है। रोज कुछ न कुछ विवाद को लेकर विश्वविद्यालय में हंगामा और विरोध प्रदर्शन होना आम बात हो गया है। बुधवार को बीसीए के विद्यार्थियों ने रिजल्ट नहीं मिलने पर विश्वविद्यालय में विरोध प्रदर्शन किया। आक्रोशित विद्यार्थियों ने विवि का गेट जाम कर विरोध जताया। छात्र महासचिव आदर्श शर्मा द्वारा मामले में हस्तक्षेप करते हुए कुलपति डॉ.साधन चक्रवर्ती से बात की। उन्होंने आश्वस्त किया कि शाम तक एमसीए मे दाखिले के लिए जो आवश्यक जानकारी मांगी गयी है, वह उपलब्ध करा दी जायेगी। विरोध जता रहे विद्याíथयों ने बताया कि एमसीए में दाखिले के लिए गुरुवार को काउंसि¨लग की अंतिम तिथि है। दोपहर एक बजे से पहले ऑनलाइन आवेदन करना है। इस दौरान विद्यार्थियों को रिजल्ट के पूरे अंक तथा गणित में प्राप्त अंक को भरना है। लेकिन विद्याíथयों को रिजल्ट ही नहीं मिला है। रिजल्ट नहीं मिलने से वे लोग काउंसि¨लग के लिए आवेदन भी नहीं कर पायेंगे। बार-बार कालेज एवं विश्वविद्यालय प्रबंधन से कहने के बाद भी कोई कार्रवाई नहीं की गयी। विद्यार्थियों के भविष्य के साथ खिलवाड़ किया जा रहा है। छात्र संघ महासचिव आदर्श शर्मा ने कुलपति डॉ. साधन चक्रवर्ती से बात करने के बाद कहा कि कुलपति ने आश्वस्त किया है कि देर शाम तक विद्याíथयों को आवश्यक सूचनाएं उपलब्ध करा दी जाएगी। जिस संस्था द्वारा विवि का रिजल्ट बनाया जाता है, इसके लिए उक्त संस्था से बात हुई है। काउंसि¨लग के लिए विद्यार्थियों को किसी तरह की परेशानी नहीं होगी।